Šventojo Kristoforo statulėlė
Šventojo Kristoforo statulėlė – kasmetinis apdovanojimas, teikiamas labiausiai Vilniaus miestui nusipelniusiems žmonėms ir organizacijoms už pasiekimus verslo, kultūros ir meno, sporto, švietimo ir mokslo, sveikatos apsaugos, teisėsaugos, turizmo, labdaros ir kitose srityse. Apdovanojimas įsteigtas 1998 m. Kandidatus renka Šv. Kristoforo apdovanojimo komitetas (narių kadencija 2 metai). Pagal nuostatus kiekvienais metais gali būti teikiama ne daugiau nei 10 statulėlių. Statulėles Vilniaus rotušėje teikia Vilniaus meras. Statulėlių autorius – skulptorius Erikas Daugulis.